## Pravilnik o obavljanju podvodnih aktivnosti

### NN 47/1999 (17.5.1999.), Pravilnik o obavljanju podvodnih aktivnosti

# MINISTARSTVO POMORSTVA, PROMETA I VEZA

Temeljem članka 1043. stavak 38. Pomorskog zakonika (»Narodne
novine«, br. 17/94, 74/94 i 43/96) ministar pomorstva, prometa
i veza donosi

## PRAVILNIK

### O OBAVLJANJU PODVODNIH AKTIVNOSTI

Članak 1.

Ovim Pravilnikom utvrđuju se uvjeti bavljenja podvodnim aktivnostima
(u tekstu koji slijedi: ronjenje) u svrhu razonode i športa
u unutrašnjim morskim vodama i teritorijalnom moru Republike
Hrvatske.

Ronjenjem se, prema stavku 1. ovog članka, smatra svaki
boravak osobe pod morskom površinom uvjetovan tehničkim
mogućnostima ronilačke opreme za opskrbu sredstvom
za disanje pod površinom (ronjenje s ronilačkom opremom).

Članak 2.

U smislu ovog Pravilnika ronjenjem uz upotrebu ronilačke
opreme smatra se:

- ronjenje u svrhu športa i rekreacije

- podvodno fotografiranje i snimanje za osobne potrebe

- podvodna natjecanja

- podučavanje ronjenju.

Uporaba naprava za fotografiranje i snimanje pod vodom, upravljanim
s površine, ne smatra se ronjenjem u smislu ovog Pravilnika.

Članak 3.

Ronilačkom opremom smatra se autonomna ronilačka
oprema, vezana ronilačka oprema i tehnička pomagala
za ronjenje.

Autonomnom ronilačkom opremom, prema ovom Pravilniku, smatra
se komplet spremnika sa stlačenim kisikom ili zrakom ili
drugom smjesom plinova za disanje, uređaja za disanje pod
površinom, koju ronilac nosi sa sobom te kompenzator plovnosti
i ronilački mjerni instrumenti.

Vezanom ronilačkom opremom smatra se ronilačka oprema
kod koje je dobava smjese za disanje s površine, te je ronilac
s površinom povezan cijevima i kablom.

Tehničkim pomagalima za ronjenje smatraju se sve ostale
naprave koje slu'e za kretanje ili boravak pod morem s ljudskom
posadom.

Članak 4.

Područje na kojem se obavlja ronjenje mora biti vidljivo
obilježeno.

Obilje'avanje se obavlja postavljanjem plutače u sredini
područja ronjenja, narančaste ili crvene boje, promjera
najmanje 30 centimetara ili ronilačkom zastavicom (narančasti
pravokutnik s bijelom dijagonalnom crtom ili pomorska zastavica
slova "A" Međunarodnog signalnog kodeksa ili visoko
istaknutom ronilačkom zastavom na plovilu sa kojeg se obavlja
ronjenje).

Noću plutača mora imati svjetiljku - bljeskalicu,
'ute ili bijele boje, vidljivu na udaljenosti od najmanje
300 metara.

Za obilje'avanje ronjenja iz članka 2., stavak 1.,
alineja 1.i 2. ovog Pravilnika, odgovorna je osoba koja obavlja
ronjenje.

Obilje'avanje ronjenja iz članka 2., stavak 1., alineja
3., obavlja se sukladno uvjetima iz suglasnosti koju sa stajališta
sigurnosti plovidbe izdaje nadle'na lučka kapetanija
sukladno članku 7. ovog Pravilnika, a odgovornost pravilnog
obilje'avanja snosi organizator natjecanja.

Za obilje'avanje ronjenja iz članka 2., stavak 1.,
alineja 4., odgovorna je osoba koja podučava ronjenje.

Članak 5.

Državljani Republike Hrvatske kao i strani državljani
smiju se baviti ronjenjem samo uz posjedovanje valjane ronilačke
iskaznice.

Ronilačke iskaznice iz stavka 1. ovog članka izdaje
Hrvatski ronilački savez.

Ronilačka iskaznica iz stavka 1. ovog članka je
valjana godinu dana od dana izdavanja.

Ronilačka iskaznica izdaje se samo osobi koja posjeduje
odgovarajuću ronilačku kvalifikaciju, koja je priznata
od strane Ministarstva prosvjete i športa.

Ronilačka iskaznica sadrži podatke i tiska se na obrascu
kako je dan u Dodatku I koji je sastavni dio ovog Pravilnika.

Uz ronilačku iskaznicu Hrvatski ronilački savez
je du'an osigurati da svaka osoba kojoj se izdaje iskaznica
bude obaviještena o mjestima zabranjenim za ronjenje, mjestima
na kojima je dozvoljeno samo organizirano ronjenje, va'nim
telefonskim brojevima u slučaju ronilačke nezgode,
te ostalim va'nim informacijama u svezi uvjeta ronjenja propisanih
ovim Pravilnikom i drugim odgovarajućim zakonima i propisima.

Članak 6.

Podučavanje ronilaca može se obavljati po programu
odobrenom od strane Ministarstva prosvjete i športa.

Tečaj se prijavljuje pisanim putem Hrvatskom ronilačkom
savezu.

Za vrijeme obavljanja praktične obuke polaznika u moru,
instruktor ronjenja du'an je imati popis polaznika tečaja
ovjeren pečatom pravne osobe u okviru koje se izobrazbe
obavlja**,** preslik prijave Hrvatskog ronilačkog saveza
ovjerenu od strane Hrvatskog ronilačkog saveza,te
suglasnost nadle'ne lučke kapetanije u svezi sigurnosti
plovidbe.

Članak 7.

Športska natjecanja mogu se obavljati samo uz prethodnu suglasnost
lučke kapetanije.

Zahtjev za izdavanje suglasnosti iz stavka 1. ovoga članka
mora se podnijeti lučkoj kapetaniji najmanje osam dana
prije početka natjecanja.

U suglasnosti iz stavka 1. ovog članka kapetanija određuje
mjere koje se moraju poduzeti prilikom obavljanja športskog
natjecanja.

Članak 8.

Naknada za izdavanje ronilačke iskaznice u Republici Hrvatskoj
iznosi 100,00 kn.

Hrvatski ronilački savez dužan je u siječnju
svake godine podnijeti Ministarstvu pomorstva, prometa i veza
pisano izvješće o broju izdanih ronilačkih iskaznica
u prethodnoj godini.

Uz izvješće iz stavka 2. ovog članka, Hrvatski
ronilački savez podnosi Ministarstvu pomorstva, prometa
i veza Prijedlog namjenskog korištenja sredstava prikupljenih
izdavanjem ronilačkih iskaznica iz članka 5. ovog
Pravilnika.

Iznos sredstava koji se namjenski raspoređuje je neto 60%
od iznosa istaknutog na ronilačkoj iskaznici.

Sredstva se raspoređuju isključivo za poboljšanje
sigurnosti plovidbe i ronjenja, unapređivanje slu'be
zbrinjavanja unesrećenih ronilaca, zaštitu kulturne
i prirodne baštine podmorja, te promid'bu ronilaštva
u Hrvatskoj, a nakon pisane suglasnosti Ministarstva.

Članak 9.

Najveća dozvoljena dubina športsko - rekreativnog ronjenja
zrakom iznosi 40 metara.

Članak 10.

Ronjenje nije dozvoljeno:

a) u dijelovima unutrašnjih morskih voda koje obuhvaćaju
luke, prilaze lukama, sidrišta luka i u područjima
gustog prometa,

b) u dijelovima unutrašnjih morskih voda i teritorijalnog
mora Republike Hrvatske u kojima je to uređeno posebnim propisima,
odnosno aktom nadležnog tijela državne uprave,

c) u strogim i posebnim rezervatima u moru, u parkovima prirode,
te na drugim zaštićenim dijelovima mora i podmorja
(na primjer Malostonski zaljev, Limski zaljev, park prirode Telašćica
i dr.),

d) nacionalnim parkovima Brijuni, Kornati, Krka i Mljet,

e) u blizini usidrenih ratnih brodova i čuvanih vojnih
objekata na obalnom rubu na udaljenosti manjoj od 100 metara.

Iznimno, dozvolu za ronjenje iz stavka 1. ovog članka izdaje:

- za točku a): teritorijalno nadležna lučka
kapetanija,

- za točku b): tijelo državne uprave koje je donijelo
poseban propis ili drugi akt,

- za točku c i d): Državna uprava za zaštitu
okoliša uz uvjete utvrđene propisima u području
zaštite prirode,

- za točku e): Ministarstvo obrane Republike Hrvatske.

O izdanim dozvolama tijela navedena u stavku 2. ovog članka
izvjestit će Ministarstvo unutarnjih poslova i Ministarstvo
pomorstva, prometa i veza.

Članak 11.

Ronjenje je dozvoljeno samo uz prethodno pribavljenu dozvolu
nadležnog tijela u sljedećim zonama unutarnjih morskih
voda i teritorijalnog mora Republike Hrvatske:

ZONA VIS, područje omeđeno koordinatama:

A - [= 42°55'00" N D = 15°40'00"
E

B - [ = 42°55'00" N D = 16°20'00"
E

C - [ = 43°08'00" N D = 15°40'00"
E

D - [ = 43°08'00" N D = 16°20'00"
E

(obuhvaća otoke Vis, Biševo, Svetac i Brusnik sa svim
pripadajućim grebenima i pličinama).

ZONA LASTOVO, područje omeđeno koordinatama:

A - [ = 42°40'00" N D = 16°27'00"
E

B - [ = 42°40'00" N D = 17°10'00"
E

C - [ = 42°49'00" N D = 16°27'00"
E

D - [ = 42°49'00" N D = 17°10'00"
E

(obuhvaća otoke Sušac, Kopište, Lastovo, otočne
skupine Donji školji i Vrhovnjaci sa svim pripadajućim
grebenima i pličinama).

ZONA PALAGRUŽA, područje omeđeno koordinatama:

A - [ = 42°22'00" N D = 16°14'00"
E

B - [ = 42°22';00" N D = 16°14'00"
E

C - [ = 42°24'00" N D = 16°14'00"
E

D - [ = 42°24'00" N D = 16°21'00"
E

(obuhvaća sve otoke otočne skupine sa svim pripadajućim
grebenima i pličinama).

ZONA MLJET

Obuhvaća morski pojas širine 300 metara od obale otoka
kao i svih ostalih otočića i hridi u zoni 2000 metara
od obale otoka.

ZONA JABUKA

Morski pojas širine 300 metara oko otoka uključivo
pličina Jabuka.

PODRUČJE PREMUDA - Olupina broda "Szent Istvan"

Morski pojas širine 300 metara oko pozicije 44°14'88"
N i 14°26'26" E.

PODRUČJE NOVIGRAD - Olupina broda "Coriolanus"

Morski pojas širine 300 metara oko pozicije 45°19'09"
N i 13°25'25" E.

PODRUČJE SV. IVAN NA PUČINI - Olupina broda "Baron
Gautsch"

Morski pojas širine 300 metara oko pozicije 44°56'25"
N i 13°34'43" E.

PODRUČJE PELJEŠAC - Olupina broda "S-57"

Morski pojas širine 300 metara oko pozicije 42°51'20"
N i 17°30'00" E.

PODRUČJE ŽIRJE

Morski pojas širine 300 metara oko pozicije: 43°40'00"N,
15°40'15"E.

PODRUČJE CAVTAT

Morski pojas širine 300 metara oko pozicije: 42°35'45"N,
18°12'30"E.

Dozvolu za ronjenje iz stavka 1. ovog članka izdaje Ministarstvo
kulture.

Tijelo iz stavka 2. ovog članka će o izdanim dozvolama
obavijestiti Ministarstvo unutarnjih poslova i Ministarstvo pomorstva,
prometa i veza.

Članak 12.

Nadzor ronjenja propisanog ovim Pravilnikom mogu obavljati, u
okviru svojih nadležnosti, nadzornici ronjenja imenovani
od strane Ministarstva prosvjete i športa.

Iznimno u nacionalnim parkovima i parkovima prirode nadzor ronjenja
pored osoba iz stavka 1. ovog članka obavljaju ovlaštene
slu'bene osobe prema propisima u području zaštite
prirode.

O uočenim nepravilnostima dužni su izvijestiti najbližu
ispostavu lučke kapetanije ili policije, odnosno dostaviti
izvješće Ministarstvu prosvjete i športa.

KAZNENE ODREDBE

Članak 13.

Novčanom kaznom u iznosu od 3.000,00 do 15.000,00 kuna
kaznit će se za pomorske prekršaje pravna osoba ako:

1) ne označi mjesto ronjenja ili ga nepropisno označi
(članak 4.),

2) organizira športsko natjecanje bez prethodno pribavljene
suglasnosti lučke kapetanije (članak 7.),

3) organizira športsko natjecanje na zabranjenim mjestima
bez dozvole (članak 10. i 11.).

Za prekršaj iz stavka 1. ovog članka, kaznit će
se i odgovorna osoba u pravnoj osobi u iznosu od 2.000,00 do 5.000,00
kuna.

Članak 14.

Novčanom kaznom u iznosu od 1.000,00 do 4.000,00
kuna kaznit će se za pomorski prekršaj fizička
osoba ako:

- roni bez valjane ronilačke iskaznice (članak 5.),

- roni preko najveće dozvoljene dubine za športsko-rekreativno
ronjenje zrakom (članak 9.).

Članak 15.

Novčanom kaznom u iznosu od 2.000,00 do 5.000,00 kuna
kaznit će se za pomorski prekršaj fizička osoba
ako roni na zabranjenim mjestima bez dozvole (članak 10.
i 11.).

Članak 16.

Za pomorske prekršaje iz članka 14. i članka
15. ovog Pravilnika kaznit će se na mjestu izvršenja
fizička osoba novčanom kaznom od 500,00 kuna.

PRELAZNE I ZAVRŠNE ODREDBE

Članak 17.

Danom primjene ovog Pravilnika prestaje važiti Pravilnik
o obavljanju podvodnih aktivnosti od 29. rujna 1995. (»Narodne
novine« broj 91/95).

Prijave za ronjenje ovjerene od lučkih kapetanija u skladu
s Pravilnikom o obavljanju podvodnih aktivnosti od 29. rujna 1995.
(»Narodne novine« broj 91/95) važe do isteka roka
navedenog u prijavi.

Članske iskaznice Hrvatskog ronilačkog saveza izdane
do dana primjene ovog Pravilnika u skladu s Pravilnikom o obavljanju
podvodnih aktivnosti od 29. rujna 1995. god. (»Narodne novine«
broj 91/95) va'e kao prijave za ronjenje do 31. prosinca
1999. god.

Danom primjene ovog Pravilnika članske iskaznice Hrvatskog
ronilačkog saveza prestaju va'iti kao prijave za ronjenje.

Ovaj Pravilnik stupa na snagu osmog dana od dana objave u »Narodnim
novinama«.

Klasa: 011-01/99-01/30
Urbroj: 530-01-99-4
Zagreb, 3. svibnja 1999.

Ministar
 **mr. Željko Lu'avec,** v. r.

DODATAK I

Ronilačka iskaznica tiskana je dvojezično na plavom
papiru dimenzija 87 x 57 mm, te sadrži sljedeće podatke:

- grb Republike Hrvatske u boji;

- znak Hrvatskog ronilačkog saveza

- datum izdavanja i datum do kojeg vrijedi iskaznica;

- podatak o cijeni iskaznice;

- svaka ronilačka iskaznica ima svoj serijski broj

- osobni podaci o osobi kojoj je izdana (ime i prezime, adresa,
JMBG ili broj putovnice);

- broj isprave koja potvrđuje ronilačku kvalifikaciju,
te izdavatelj isprave;

- pečat i potpis izdavača

Iskaznica se plastificira na plastifikatoru koji osigurava Hrvatski
ronilački savez.

![](dodatni/372154.gif)

![](dodatni/372155.gif)

Pravilnik, NN 47/1999-918